Mirsalam Mirsalamov

Mirsalam Mirsalamov (tam adı: Mirsalam Ağasəlim oğlu Mirsalamov, 28 avqust 1984, Bakı, Azərbaycan SSR, SSRİ) — Azərbaycan prodüseri, teleaparıcısı, rejissoru və aktyoru. Azad Azərbaycan Teleradio Yayım Şirkətinin anons və dizayn qrupunun rəhbəri, "Süfrəmiz" və "Canlı Səs" telelayihələrinin aparıcı və yaradıcısı, "Planet Parni iz Baku" studiyasının icraçı prodüser və rejissoru, “Planet Parni iz Baku Events” şirkətinin direktoru, "Ay Brilliant", "Ölülər 21 əsr", "Ağanatiq", "Bəxt Üzüyü", "Məhəllə 3" filmlərinin icraçı prodüseri, "Həddən artıq uyğunluq" filmində aktyor kimi çalışmışdır.

 Həyatı 
Mirsalam Mirsalamov 28 avqust 1984-cü ildə Bakı şəhərində anadan olmuşdur. 1990-cı ildə 102 saylı məktəbə gedən Mirsalam 1998-ci ildə Azərbaycan Dövlət Maliyyə və İqtisad Kollecinin "Bank işi" ixtisasına daxil olmuşdur. 2002-ci ildə kolleci bitirib. Azərbaycan Dövlət Mədəniyyət və İncəsənət Universitetinin "Kultroloqiya" fakültəsində "Mədəniyyətin meneceri" ixtisası üzrə təhsil almışdır. 

 Yaradıcılığı və iş fəaliyyəti 
2000-ci ildə "Space" Müstəqil Teleradio Kompaniyasında rejissor assistenti kimi fəaliyyətə başlayıb. 2006–cı ilədək "Space" Müstəqil Teleradio Şirkətində administrator, prodüser və rejissor vəzifələrdə çalışıb. 

2006-2009-cu illərdə "Azad Azərbaycan" Müstəqil Teleradio Kompaniyasında icraçı prodüser, 2009-2012-ci illərdə baş prodüser və aparıcı vəzifələrində işləyib.

2012-ci ildə "Ay Brilliant" filmində icraçı prodüser vəzifəsində çalışıb.

2012-2013-cü ildə Grand MMC-nin baş direktoru vəzifəsini tutub. 

2013-cü ildən bu günə qədər "Planet Parni iz Baku" studiyasında icraçı prodüser, "Planet Parni iz Baku Events" şirkətinin direktoru vəzifəsində çalışıb. "Ölülər 21 əsr", "Ağanatiq", "Bəxt Üzüyü 2", "Məhəllə 3" filmlərində və "TV-yə Giriş Qadağandır", "İdeal Milli Yumor", "Nataşa tı Prişol", "Nataşa mı Prişla" KVN konsertlərində icraçı prodüser kimi çalışıb. "McDonalds", "Bravo", "İcbari Tibbi Sığorta", "Azercell" kimi şirkətlərin reklam çarxlarının rejissoru olub. 

2016-cü ildə Cəfər Cabbarlı adına "Azərbaycanfilm" kinostudiyasının istehsalı olan "Həddən Artıq Uyğunluq" filmində Mərdan obrazını canlandırıb. Həmən ildə "Azərbaycanın Ən Yaxşı Film Prodüseri" mükafatını alıb. 

2019–2022-ci illərdə "Azad Azərbaycan" Müstəqil Teleradio Kompaniyasında anons və dizayn qrupunun rəhbəri vəzifəsində çalışıb.

2024-cü ildən Azərbaycan Respublikası Dənizkənarı Bulvar İdarəsində strateji inkişaf və marketinq şöbəsinin müdiri vəzifəsində işləyir.
 Filmoqrafiya 
 İl  Filmin adı  Filmdə işi 2011  Balaban  icraçı prodüser 2011 Fransız qadının gündəliyi  icraçı prodüser 2011 Halay  icraçı prodüser 2012-2014 3 bacı aktyor 2015 Ay Brilliant icraçı prodüser 2016 Həddən artıq uyğunluq  aktyor 2016  Ölülər 21 əsr  icraçı prodüser 2017 Ağanatiq  aktyor, icraçı prodüser 2018  Bəxt Üzüyü  icraçı prodüser 2019 Məhəllə 3  icraçı prodüser

 Xarici keçidlər  
Facebook hesabı
Instagram hesabı
Twitter hesabı

 İstinadlar 

Kateqoriya:Bakıda doğulanlar